text: Tað hevur gingið framúr væl hjá felagnum Palli hjá Mariannu, sum er móðurfelag hjá trimum dótturfeløgum og sum eigur ognarlutir í níggju føroyskum feløgum
text: #000001
text: Tá roknskapurin fyri 2022 var gjørdur upp og lagdur fram á aðalfundinum hjá P/F Palli hjá Mariannu 12. mai, lógu 115 mió.kr. eftir í vinningi eftir skatt.
text: #000002
text: Úrslitið hjá sterka samtaksfelagnum í Klaksvík stavar bæði frá inntøkum frá fiskivinnuvirksemi við pelagisku skipunum Norðborg og Christian í Grótinum, men eisini frá alsamt øktum inntøkum frá íløguvirksemi í ymiskum vinnuvirksemi í Føroyum.
text: #000003
text: Rakstrarúrslitið (ebitda) vísir ein vøkstur á 46,2 mió.kr. til 132,9 mió.kr. Vøksturin er heili 53,3 mió.kr.
text: #000005
text: Úrslit av fíggjarpostum netto var 25,4 mió.kr., sum tó er væl minni enn í 2021, tá fíggjarpostar góvu 44,4 mió.kr.
text: #000006
text: Tilfeingisgjøld í alt vóru 63,4 mió.kr. í 2022.
text: #000007
text: Ársúrslitið eftir skatt fyri 2022 var eitt avlop á 115,5 mió.kr. samanborið við 101,2 mió.kr. í 2021.
text: #000008
text: Aðalfundurin samtykti at útluta 11,5 mió.kr. út til partaeigarnar.
text: #000009
text: Fíggjarjavnin hjá P/F Palli hjá Mariannu samtakinum var við 2022 ársenda 1.392,1 mió.kr. ella stívliga 1,4 mia.kr.
text: #000010
text: Á ognarsíðuni eru størstu postarnir støðisogn, sum er føst ogn og fíggjarlig støðisogn, sum er virðið á dótturfeløgum og leyst knýttum feløgum.
text: #000011
text: Serliga skal viðmerkjast, at tøkur peningur og virðisbrøv við ársendi 2022 í alt heilar 441,2 mió.kr. sammett við 311,9 mió.kr. í 2021.
text: #000012
text: P/F Palli hjá Mariannu er sera sterkt felag fíggjarliga, har ið eginognin í 2022 var 915 mió.kr.
text: #000013
text: Felagið hevur eina langfreistaða skuld í 2022 á 222 mió.kr. samanborið við 177 mió.kr. í 2021.
text: #000014
text: Stuttfreistaða skuldin í 2022 var 165 mió.kr. sammett við 126,1 mió.kr í 2021.
text: #000015
text: Lyklatølini hjá P/F Palli hjá Mariannu
text: #000016
text: Lyklatølini vísa eisini at talan hevur verið um eitt gott ár 2022.
text: #000017
text: Ognaravkastið í 2022 var 8,6 prosent, samanborið við 6,9 prosent í 2021. Eginpeningsavkastið í 2022 var 13,4 prosent, samanborið við 13,2 prosent í 2021. Tryggleikastigið, ella solvensurin í 2022, var 65,7 prosent, sum er tað sama sum í 2021. Gjaldførislutfallið hjá P/F Palli hjá Mariannu var í 2022 heili 372,2 prosent, sum er áleið tað sama sum í 2021. Nevnast kann eisini at tøki peningurin umframt virðisbrøv við árslok 2022 vóru heilar 441 mió.kr.
text: #000018
text: Samanumtikið kunnu vit siga, at talan er um ein sera góðan 2022 roknskap hjá P/F Palli hjá Mariannu.
text: #000019
text: Talan er um eitt sera fíggjarliga sterkt felag, sum bæði hevur høgt trygdarevni og eitt sera gott gjaldførið.
text: #000020
text: Í alt 117 starvsfólk í miðal eru knýtt at samtakinum P/F Palli hja Mariannu sambært roknskapi felagsins.
text: #000023
text: – Veðurlagsbroytingar góðar fyri ferðavinnuna
text: #000030